У поўнай адпаведнасці са сваёй жыццёвай праграмай дзейнічае і сам ветэран. Сам сябе абслугоўвае, з дапамогай сына і нявесткі, якія жывуць непадалёку, садзіць агародзік, хаця, сцвярджае, мяшка бульбы на зіму яму хапае. Не пустуюць два парнікі, цяпер радуюць раннімі радыскай і цыбуляй, пазней забяспечаць памідорамі і агуркамі. Аднак галоўны і шматгадовы клопат Пятра Нікандравіча—пчолы. Некалі даглядаў да 60 вулляў, цяпер—менш. Паспяхова перазімавалі ўсе 19 семяў. Але вясна для іх цяжкая, трэба даглядаць, падтрымліваць, вывозіць на хутар.